**Kauhavan yhtenäiskoulu**

**Valinnaisaineet lukuvuodelle 2024-2025**

**9. luokka**



Hyvä oppilas ja huoltaja!

Olette nyt valitsemassa oppilaan omaa, valinnaista opinto-ohjelmaa, ja tämän oppaan tarkoituksena on auttaa teitä tässä tehtävässä. Huomioittehan, että valinnat ovat sitovia. Vaihtoja tehdään vain painavista syistä ja jos ryhmissä on tilaa. Tutustukaa oppaaseen huolella. Valinnat tehdään Wilmassa.

Valintoja tehdään kahdessa vaiheessa. Kahdeksannella luokalla valitaan 9. luokalla opiskeltavat valinnaisaineet.

Haluatteko kysyä jotakin valinnaisuudesta?

Valinnaisuuteen liittyvissä asioissa teitä auttavat aineenopettajat, oppilaanohjaaja ja rehtori.

Jos kaipaatte oppaan tekstejä tarkempaa tietoa oppiaineiden tavoitteista, sisällöistä tai arvioinnista, kannattaa ottaa yhteyttä **aineenopettajaan**.

Jos kaipaatte ohjausta valintojen tekemiseen, kannattaa ottaa yhteyttä **oppilaanohjaajaan** Raija Tuomeen.

Jos teillä on kysyttävää valinnaisryhmistä, kannattaa ottaa yhteyttä **rehtori** Ville Vihlaan.

Kaikkiin koulumme opettajiin saa yhteyden Wilmalla.

Sisällysluettelo

[1 Tuntijako 4](#_Toc158032075)

[2 Valinnaisuus perusopetuksessa 5](#_Toc158032076)

[2.1 Taito- ja taideaineiden valinnaiset tunnit 5](#_Toc158032077)

[2.2 Valinnaiset aineet 6](#_Toc158032078)

[3 Valinnaisaineiden esittely 7](#_Toc158032079)

[3.1 Taito- ja taideainevalinnat, pituus 2 vvt 7](#_Toc158032080)

[3.2 Valinnaiset aineet, pituus 2 vvt, arviointi arvosanoilla 4-10 8](#_Toc158032081)

[ARJEN TAIDOT 8](#_Toc158032082)

[KOKEILEVA TAIDE 8](#_Toc158032083)

[LET’S DANCE 9](#_Toc158032084)

[LIIKUNNAN KUNTOILU JA HARRASTEKURSSI 9](#_Toc158032085)

[LUKIOON VALMENTAVA KURSSI 9](#_Toc158032086)

[METALLITAITURIT 10](#_Toc158032087)

[TEKNINEN TYÖ 10](#_Toc158032088)

[TEKSTIILITYÖ 11](#_Toc158032089)

[TIETOJENKÄSITTELY 1 11](#_Toc158032090)

[TIETOJENKÄSITTELY 2 12](#_Toc158032091)

[VALMENNUSRYHMÄ, LIIKUNTA 12](#_Toc158032092)

[3.3 Valinnaiset aineet, pituus 1 vvt, arviointi hyväksytty/hylätty 13](#_Toc158032093)

[DEUTSCH WIE SIE WOLLEN (Saksaa kuten haluatte) 13](#_Toc158032094)

[ELEKTRONIIKKA 13](#_Toc158032095)

[KEHONHUOLTO 13](#_Toc158032096)

[KUVANKÄSITTELY 14](#_Toc158032097)

[KÄDET SAVEEN 14](#_Toc158032098)

[LIIKUNNAN KUNTOILU- JA HARRASTEKURSSI 14](#_Toc158032099)

[SALIBANDY JA JÄÄPELIT 15](#_Toc158032100)

[SOTAHISTORIA 15](#_Toc158032101)

[TERVEEN HYVÄ 15](#_Toc158032102)

[TÄHDET JA AVARUUS 16](#_Toc158032103)

# Tuntijako

|  |  |  |  |
| --- | --- | --- | --- |
| **TUNTIJAKO**  | **Vuosiluokka**  |   |   |
| **Aine**  | **7**  | **8**  | **9**  |
| Äidinkieli ja kirjallisuus  | 3  | 4  | 3  |
| A1-kieli (en)  | 2  | 2  | 3  |
| B1-kieli (ru)  | 1  | 2  | 2  |
| Matematiikka  | 3  | 4  | 4  |
| Biologia  | 1  | 1  | 1,5  |
| Maantieto  | 1  | 1  | 1,5  |
| Fysiikka  | 1  | 1  | 1,5  |
| Kemia  | 1  | 1  | 1,5  |
| Terveystieto  | 0,5  | 2  | 0,5  |
| Uskonto  | 1  | 1  | 1  |
| Historia  | 2  | 2  |    |
| Yhteiskuntaoppi  |    |    | 3  |
| Musiikki  | 2  |    |    |
| Kuvataide  | 2  |    |    |
| Käsityö  | 2  |    |    |
| Liikunta  | 3  | 2  | 2  |
| Kotitalous  | 3  |    |    |
| Oppilaanohjaus  | 0,5  | 1  | 0,5  |
| Yrittäjämäinen toimintatapa  | 1  |    |    |
| Taide- ja taitoaineiden valinnaiset (T&T-val)  |    | 3  | 2  |
| Valinnaiset aineet (VAL)  |    | 3  | 3  |

**Taulukko 1.** Tuntijako OPS2014

# Valinnaisuus perusopetuksessa

Perusopetuksen valinnaisten opintojen yhteisenä tehtävänä on syventää oppimista, laajentaa opintoja ja vahvistaa jatko-opintovalmiuksia. Valinnaiset opinnot tarjoavat oppilaille mahdollisuuden kehittää osaamistaan kiinnostuksensa suunnassa. Valinnaisuus käsittää taito- ja taideaineiden valinnaiset tunnit sekä valinnaisaineet.

## Taito- ja taideaineiden valinnaiset tunnit

Taito- ja taideaineiden valinnaiset tunnit ovat osa yhteisinä oppiaineina opetettavien taito- ja taideaineiden opetusta ja ne myös arvioidaan osana tätä opetusta. Taito- ja taideaineista ei siis tule omaa, erillistä arvosanaa. Arviointi annetaan aina numerolla. Taito- ja taideaineiden valinnaisia tunteja valitsemalla oppilas jatkaa ja laajentaa valitsemaansa taide- ja taitoaineen oppimäärää. Opetuksen sisällöt ja tavoitteet tulevat valtakunnallisen opetussuunnitelman perusteista. 9. luokalle oppilas valitsee yhden taito- ja taideainevalinnaisen. Tätä valinnaisainetta opiskellaan kaksi tuntia viikossa.

|  |
| --- |
| **TAITO- JA TAIDEAINEVALINNAT** |
| **VALITSE NÄISTÄ YKSI (2 VVT)**  |
| kotitalous kuvataide  käsityö  liikunta  musiikki  |

## Valinnaiset aineet

Valinnaisaineet eivät ole osa yhteisen aineen opetusta ja ne arvioidaan aina erikseen. Valinnaisaineiden kurssit voivat liittyä mihin tahansa yhteiseen aineeseen. Opetuksen sisällöt ja tavoitteet eivät ole valtakunnallisia, vaan ne päätetään koulukohtaisesti. 9. luokalle oppilaiden tulee valita yhteensä 3 vuosiviikkotuntia (vvt) valinnaisia aineita. Oppilas valitsee sekä pitkän (2 vvt) että lyhyen (1 vvt) valinnaisen aineen. Pitkää valinnaisainetta opiskellaan kaksi tunti viikossa läpi koko lukuvuoden, lyhyttä valinnaisainetta opiskellaan kaksi tuntia viikossa puolen vuoden ajan.

|  |
| --- |
| **VALINNAISET AINEET**  |
| **VALITSE NÄISTÄ YKSI (2 VVT)**  | **VALITSE NÄISTÄ YKSI (1 VVT)**  |
| Arjen taidotKokeileva taide Let’s dance Liikunnan kuntoilu ja harrastekurssi Lukioon valmentava kurssiMetallitaituritPalloiluTekninen työ Tekstiilityö Tietojenkäsittely 1Tietojenkäsittely 2Valmennusryhmä, liikunta | Deutsch wie sie wollen (Saksaa kuten haluatte)Elektroniikka KehonhuoltoKemian ja fysiikan työkurssi Kuvankäsittely Kädet saveenLiikunnan kuntoilu- ja harrastekurssiSalibandy ja jääpelit SotahistoriaTekninen työ Tekstiilityö Terveen hyväTähdet ja avaruus   |

# Valinnaisaineiden esittely

## Taito- ja taideainevalinnat, pituus 2 vvt

|  |  |  |
| --- | --- | --- |
| NImi  | Tavoitteet  | Sisällöt  |
| Kotitalous  | Syventää ja laajentaa kotitalouden osaamista ja taitoja eri työtapoja käyttäen.  | OPS:n mukaiset sisällöt  |
| Kuvataide  | Syventää ja laajentaa kuvataiteen osaamista ja taitoja eri työtapoja käyttäen.  | OPS:n mukaiset sisällöt  |
| Käsityö  | Syventää ja laajentaa käsityön osaamista ja taitoja eri työtapoja käyttäen.  | OPS:n mukaiset sisällöt  |
| Liikunta  | Syventää ja laajentaa liikunnan osaamista ja taitoja eri työtapoja käyttäen.  | OPS:n mukaiset sisällöt  |
| Musiikki  | Syventää ja laajentaa musiikin osaamista ja taitoja eri työtapoja käyttäen.  | OPS:n mukaiset sisällöt  |

## Valinnaiset aineet, pituus 2 vvt, arviointi arvosanoilla 4-10

ARJEN TAIDOT

 Tavoitteet ja sisällöt

Yksilöllisyys huomioidaan kunkin oppilaan taitojen ja kykyjen mukaan. Vuorovaikutus oppilaan ja aikuisen välillä ( sekä oppilaiden välinen vuorovaikutus ). Sidosryhmiä käytetään apuna/ yhteistyökumppanina. Sosiaaliset taidot, Toiminnalliset taidot, Kehon ja mielen hyvinvointitaidot, Terveysosaaminen ja turvataidot, Ajattelutaidot & Yleistiedon kartuttaminen.

Työtavat

Pari- ja ryhmätyö itsenäinen työskentely

Arviointi

Arvosana 4-10

### KOKEILEVA TAIDE

Tavoitteet ja sisällöt

Kokeileva taide on nimensä mukaisesti erilaisia tekniikoita yhdistelevää taidetta.

Työtavat

Kokeillaan luovasti kaikkea, kuten esimerkiksi animaatiota, kollaasia, sekatekniikkaa, installaatioita ja niin edelleen.

Arviointi

Kurssi arvioidaan arvosanalla 4-10, mikä perustuu kurssin aikana annettujen tehtävien hyväksyttyyn suorittamiseen. Arviointitapoja ovat itsearviointi, vertaisarviointi ja opetuskeskustelu.

### LET’S DANCE

Tavoitteet ja sisällöt

Oppia monipuolisesti eri tanssilajien tekniikoita. Kehittyä tanssillisessa ilmaisussa sekä koreografioiden opettelemisessa ja suunnittelussa.

Työtavat

Kurssin aikana tutustutaan monipuolisesti eri tanssilajeihin. Ryhmä saa vaikuttaa lajipainotuksiin. Suunnitellaan ja harjoitellaan esityksiä koulun juhliin ja tapahtumiin. Tunti alkaa lajiin sopivalla verryttelyllä, lihaskunnolla ja päättyy venyttelyyn. Oma juomapullo ja sisäliikuntaan soveltuvat kengät ovat suotavat.

Arviointi

Numeroarviointi 4-10. Arviointi perustuu oppilaan taitoihin ja oppimiseen, sekä tuntityöskentelyyn.  Oppilas arvioi myös omaa oppimistaan ja työskentelyään.

### LIIKUNNAN KUNTOILU JA HARRASTEKURSSI

Tavoitteet ja sisällöt

Kurssin tavoitteena on oman kunnon kehittäminen ja seuranta.

Työtavat

Kurssiin sisältyy monipuolisia harjoitteita ja liikuntalajeja (esim. lenkkeily, spinning, fitnesslajit, palloilulajit, kehonhallinta- ja huolto). Lisäksi tutustutaan mahdollisuuksien mukaan uusiin ja erilaisiin liikuntamuotoihin ja –lajeihin (esim. retkeily, akrobatia, sirkustelu, kamppailulajit). Kurssilla voidaan tehdä henkilökohtainen liikuntasuunnitelma oman harjoittelun tueksi. Ryhmä saa vaikuttaa kurssin lajivalintoihin ja -painotuksiin.

Arviointi

Numeroarviointi 4-10. Arviointi perustuu oppilaan taitoihin ja oppimiseen, sekä tuntityöskentelyyn. Oppilas arvioi myös omaa oppimistaan ja työskentelyään.

### LUKIOON VALMENTAVA KURSSI

Tavoitteet ja sisällöt

Tavoitteena on kielten opiskelussa sujuva siirtyminen lukio-opintoihin. Kurssin tarkoituksena on madaltaa peruskoulun ja lukion välistä matematiikan opiskelun kynnystä sekä syventää peruskoulun oppimäärää. Kurssilla on yksi viikkotunti kieliä ja yksi viikkotunti matematiikkaa. Kurssi on tarkoitettu erityisesti lukioon aikoville oppilaille.

Kielten tunneilla opiskellaan oppilaiden tarpeiden mukaan monipuolisesti englantia/ruotsia. Matematiikan tunneilla opiskellaan erityisesti lukiossa tarvittavia matematiikan taitoja.

Arviointi

Hyväksytty/hylätty

###

### METALLITAITURIT

Tavoitteet ja sisällöt

Teknisten aineiden opettajien ja Teknologiateollisuus ry:n yhteistyövalinnaisaine. Keskitytään metallitöiden tekemiseen, tehdään yhteistyötä alan metalliyritysten kanssa ja tehdään yritysvierailuja.

Arviointi

Arvosanoin 4-10.

TEKNINEN TYÖ

Tavoitteet, sisällöt ja työtavat

Monimateriaalisen käsityön oppiminen ja vastuullinen työskentelyasenne omaksutaan käyttämällä erilaisia laitteita, koneita, työvälineitä ja ympäristöä monipuolisesti. Kurssilla perehdytään puu- ja metallityöstökoneiden sekä kone- ja laiteopin käsityökalujen turvalliseen käyttöön. Valmistetaan erilaisia käyttö-, koriste- ja tarve-esineitä oppilaan oman valinnan mukaan. Perehdytään tuotteen suunnitteluun ja tekniseen piirtämiseen. Omien vapaasti valittavien töiden lisäksi opitaan 3D- tulostimen ja CNC- jyrsimen käyttöä itse suunniteltujen töiden avulla. Opetuksessa käytetään teknisen työn työtapoja. Toiminnallista oppimista tuetaan tutkivan oppimisen projekteilla yhteistyössä eri oppiaineiden kanssa. Käsityöhön tutustutaan mm. yritysvierailuilla.

Arviointi

Arvosanoin 4-10.

### TEKSTIILITYÖ

Tavoitteet, sisällöt ja työtavat

Omien käsityötaitojen kehittäminen. Tutustuminen tekstiilityön erilaisiin työtapoihin ja tekniikkoihin tuotteiden valmistamiseksi. Työtilojen ja eri välineiden ja materiaalien tarkoituksenmukainen käyttäminen. Vastuullisena kuluttajana kehittyminen. Tutustuminen syvemmin koneiden käyttömahdollisuuksiin. Kehittyminen suunnittelijana, ideoijana ja oman työskentelyn ja työn arvioijana. Huomata, miten käsin tekeminen voi hoitaa omaa hyvinvointia, saa nauttia sekä työskentelyprosessista, että oman ja toistenkin työn valmistumisesta. Työturvallisuustaidot.

Omien töiden ideoiminen, virikkeitä ja ohjeita etsitään netistä ja alan lehdistä. Oman suunnitelman tekeminen. Käytetään erilaisia materiaaleja, työvälineitä ja koneita työn valmistamisessa (ompelukoneen erikoisompeleet, saumurien säädöt erilaisille reunanvahvistuksille ja kirjovan koneen käyttäminen oman työn koristelemiseen tai nimeämiseen). Ryhmässä näet töiden valmistumista erilaisilla tekniikoilla ja saat käsityksen työtavasta ja ideoita omiin töihisi. Töitä valmistetaan oman valinnan ja kiinnostuksen mukaan, samalla opit arvioimaan omaa taitotasoasi ja arvostamaan sekä oppimaasi että omia ja muiden valmistuvia töitä.

Työtavat:

Käytännön työskentelyä tekstiilityön työtavoilla. Netin ja alan lehtien käyttäminen työn ideoimisessa. Työselosteen ja arvioinnin tekeminen sähköisesti tai paperille. Käsitöihin liittyvät opinto- ja yritysvierailut ovat mahdollisia

Arvosanoin 4-10.

### TIETOJENKÄSITTELY 1

Tavoitteet, sisällöt ja työtavat

Opetellaan toimisto-ohjelmien peruskäyttöä. Syvennetään tekstinkäsittelyn taitoja ja perehdytään taulukkolaskentaan sekä diaesitysten tekoon. Tutustutaan laiteympäristöön ja käyttöjärjestelmiin. Syvennetään Windowsin ja sen resurssienhallintatyökalun käyttöä. Tutustutaan ohjelmoinnin ja koodaamisen alkeisiin. Ryhmän motivaatiosta ja taitotasosta riippuen yhdessä tai useammassa asiassa voidaan edetä paljonkin syvemmälle. Hankitaan valmiudet tietokoneen käyttöön jatko-opinnoissa ja ymmärrys tietokoneohjelmien toiminnan perusajatuksesta.

Käytännön työskentelyä yhteistoiminnallisin menetelmin, itsenäisesti, pareittain tai ryhmässä, tiedonhankintaa, kirjallisia tehtäviä ja esitelmiä. Painotus on itsenäisessä työskentelyssä tietokoneella. Töiden ja esitelmien aiheet voivat ylittää oppiainerajat, mutta ne tulee tehdä tietokoneella.

Arviointi

Arvosanoin 4-10.

### TIETOJENKÄSITTELY 2

Tavoitteet, sisällöt ja työtavat

Tarjota oppilaille monipuolisesti tietoyhteiskunnassa tarvittavia atk-taitoja. Esitietoina kurssille vaaditaan Tietojenkäsittely 1 -kurssin tiedot ja taidot. Kurssilla syvennetään erityisesti www-sivujen teon osalta. Lisäksi käydään läpi ohjelmoinnin perusteita. Kurssin aikana jokainen oppilas tekee harjoitustyönään kotisivut. Ryhmän motivaatiosta ja taitotasosta riippuen yhdessä tai useammassa aiheessa voidaan edetä paljonkin syvemmälle. Hankitaan valmiudet tietokoneen käyttöön jatko-opinnoissa.

Käytännön työskentelyä yhteistoiminnallisin menetelmin, itsenäisesti, pareittain tai ryhmässä, tiedonhankintaa ja esitelmiä. Painotus on itsenäisessä työskentelyssä tietokoneella.

Arviointi

Arvosanoin 4-10.

### VALMENNUSRYHMÄ, LIIKUNTA

Tavoitteet, sisällöt ja työtavat

Tavoitteellisen harjoittelun tueksi soveltuva kurssi. Kurssi vaatii urheiluun sitoutunutta asennetta, motivaatiota ja itseohjautuneisuutta. Kurssi on tarkoitettu kehittämään urheilijaa kokonaisvaltaisesti. Lajiharjoittelun lisäksi paljon oheisharjoittelua.

Arviointi

Arvosanoin 4-10.

## Valinnaiset aineet, pituus 1 vvt, arviointi hyväksytty/hylätty

### DEUTSCH WIE SIE WOLLEN (Saksaa kuten haluatte)

Tavoitteet ja sisällöt

Kurssilla opetellaan saksaa mm. suosittujen saksalaisten laulujen avulla ja opetellaan arkipäivän tilanteissa ja matkoilla tarvittavaa sanastoa.

Kurssin sisältöjä suunniteltaessa otetaan huomioon oppilaiden toiveet ja tavoitteet.

Arviointi

Hyväksytty/hylätty

### ELEKTRONIIKKA

Tavoitteet, sisällöt ja työtavat

Perehdytään elektroniikan ja sähköopin perusasioihin sekä komponentteihin.  Valmistetaan ja kunnostetaan elektronisia laitteita oppilaiden kiinnostuksen mukaan (esim. erilaiset rakennussarjat, musiikkivahvistimet, kaiuttimet, led-valaisimet, ohjelmointi). Tehdään harjoituskytkentöjä, suunnitellaan ja valmistetaan piirilevyjä.  Rakennetaan robotteja ja tutustutaan niiden käyttöön. Kurssi sisältää sekä teoriaa että käytäntöä.

Arviointi

Oppimisen arviointi on oppilaita ohjaavaa ja kannustavaa. Arviointi perustuu kokonaiseen elektroniikan prosessiin, sen tavoitteisiin ja kriteereihin sekä opiskelun aikana tehtyyn jatkuvaan arviointiin ja dokumentointiin. Huolehditaan siitä, että oppilaat tietävät arvioinnin perusteet. Oppilaat saavat monipuolista palautetta edistymisestään ja osaamisestaan. Arvioinnilla tuetaan laaja-alaisen elektroniikan kehittymistä. Oppilaille annetaan erilaisia mahdollisuuksia osoittaa edistymistään ja kannustetaan omien vahvuuksien ylläpitämiseen sekä kehittymässä olevien taitojensa hallitsemiseen. Oppilaita ohjataan arvioimaan omaa oppimistaan ja tarjotaan erilaisia tapoja tehdä itse- ja vertaisarviointia. Palautteen anto on vuorovaikutteista, jolloin myös opettaja saa palautetta käyttämistään menetelmistä tai työtavoista. Arviointi: hyväksytty/hylätty.

### KEHONHUOLTO

Tavoitteet, sisällöt ja työtavat

Tukea hyvinvointia ja jaksamista, löytää keinoja rauhoittumiseen ja stressinsäätelyyn, ylläpitää ja kehittää liikkuvuutta

Palautumiseen liittyviä rentoutusharjoituksia, psyykkisen ja fyysisen toimintakyvyn ylläpitämiseen liittyviä harjoituksia. Harjoituksia eri kehonhuoltomenetelmillä, esim. jooga, dynaamiset ja staattiset venytykset, liikkuvuus- ja kehonhuoltoharjoitteet välineillä (esim. kuminauha, keppi, putkirulla, fasciapallo). Parirentoutusharjoituksia ja parihierontaa. Hengitysmenetelmiä mielen rauhoittamisen tueksi.

Arviointi

Hyväksytty/hylätty

### KUVANKÄSITTELY

Tavoitteet ja sisällöt

Kurssilla opiskellaan kuvankäsittelyn perusteita. Tavoitteena on selvittää valokuvan tie ottohetkestä julkaisuun tai tulostamiseen saakka. Kuvankäsittelyssä lähdetään liikkeelle perustaidoista, kuten kuvien hienosäädöstä, ja jatketaan ryhmän taitojen mukaan edistyneempään kuvanmuokkaukseen. Oppilaat voivat vaikuttaa siihen, minkälaisia kuvia muokataan ja miten.

Työtavat

Käytännön työskentelyä itsenäisesti, pareittain tai ryhmässä. Omien tai muiden kuvien muokkaamista.

Arviointi

Hyväksytty/hylätty

###  KÄDET SAVEEN

Tavoitteet ja sisällöt

Työskennellään puna- ja valkosaven kanssa valmistaen niin käyttö- kuin koriste-esineitäkin. Tutustutaan erilaisiin saventyöstötekniikoihin ja lasittamiseen sekä nautitaan käsillä tekemisestä.

Arviointi

Hyväksytty/hylätty

### LIIKUNNAN KUNTOILU- JA HARRASTEKURSSI

 Tavoitteet ja sisällöt

Kurssin tavoitteena on oman kunnon kehittäminen ja seuranta.

Kurssiin sisältyy monipuolisiaharjoitteita ja liikuntalajeja (esim. lenkkeily, spinning, fitness -lajit, palloilulajit, kehonhallinta- ja huolto). Lisäksi tutustutaan mahdollisuuksien mukaan uusiin ja erilaisiin liikuntamuotoihin ja -lajeihin (esim. retkeily, kiipeily, melonta, akrobatia, sirkustelu, keilaus, kamppailulajit). Kurssilla tehdään henkilökohtainen liikuntasuunnitelma oman harjoittelun tueksi. Ryhmä saa vaikuttaa kurssin lajivalintoihin ja -painotuksiin.

Arviointi

Hyväksytty/hylätty

### SALIBANDY JA JÄÄPELIT

Tavoitteet ja sisällöt

Salibandy- ja jääpelitaitojen kehittäminen

Kurssin aikana syvennytään salibandyn ja jääpelien tekniikkaan ja taktiikkaan. Tuntiin kuuluvat lajinomainen verryttely, lihaskunto-osio ja venyttely. Omat sisäpelikengät ja luistimet ovat suotavia.

Arviointi

Hyväksytty/hylätty. Kurssin hyväksytty suorittaminen edellyttää aktiivista osallistumista opetukseen.

### SOTAHISTORIA

 Tavoitteet ja sisällöt

Tällä kurssilla tutustutaan eri aikakausina käytyihin sotiin monesta näkökulmasta. Tarkastellaan sotien syitä, seurauksia ja aseteknologiaa. Pohditaan myös keinoja sotien välttämiseksi.

Arviointi

Hyväksytty/hylätty.

### TERVEEN HYVÄ

Tavoitteet ja sisällöt

Oppilas oppii arvioimaan omaa terveyttään, hyvinvointiaan ja toimintakykyään. Oppilas pystyy itsenäisesti suunnittelemaan ja tekemään terveyttä sekä hyvinvointia edistäviä valintoja. Lisäksi harjoitellaan mediataitoja terveyteen liittyen. syvennytään eri terveysteemoihin kurssilaisten oman mielenkiinnon mukaan (mm. päihteet, uni ja lepo, ravinto, liikunta, mielen hyvinvointi, sosiaaliset taidot, seksuaaliterveys) - tutustutaan terveysteemoihin mediassa ja tuotetaan itse erilaisia terveysmateriaaleja - tehdään erilaisia terveyteen liittyviä mittauksia (mm. äänenvoimakkuus, verenpaine, syke) - ollaan mukana järjestämässä terveyden teemapäivää (9.lk) - tutustumiskäynnit (mm. äitiys- ja perhesuunnitteluneuvola, terveyskeskus, apteekki)

Arviointi

Hyväksytty/hylätty.

### TÄHDET JA AVARUUS

Tavoitteet ja sisällöt

Tavoitteena on, että oppilas tutustuu maailmankaikkeuden rakenteisiin, ilmiöihin ja tutkimiseen.

Sisältöalueita ovat mm. maailmankaikkeuden synty, aurinkokunta, galaksit, tähdet sekä tähtitieteen tutkimuksen menetelmät. Työskentelemme tunneilla tietokoneilla, joten tavoitteena on myös tekstinkäsittelytaitojen vahvistuminen.

Arviointi

Hyväksytty/hylätty